Den Vest-Sjællandske Avis, 1823-03-22
Fra Grækenland indløbe lutter Seiers=Efterretninger. Et Skib er ankommen fra Corfu til Ancona som har bragt den vigtige Efterretning, at den Engelske Regiering paa Øen har faaet Underretning om, at Grækerne have den 13de Februar indtaget Patras med Storm. Grækerne skulle derved have mistet 800 Døde og 1000 Saarede: men derimod have ogsaa alle Tyrker maattet springe over Klingen. Jussuff Pascha, som der kommanderede, blev holdet for den bedste Tyrkiske Feldherre efter Chorschid. – J Triest har man faaet Efterretninger fra Corfu, som naae til den 20de Februar, Corinth havde overgivet sig ved Capitulation, men Slottet var endnu ikke blevet rømmet, fordi der manglede Skibe til at bortføre Garnisonen. - Overhovedet have Grækerne paa alle Punkter grebet til det Offensive og overvundet deres Modstandere. - Pietro Bei, Mainotternes Fyrste har afsendt en Expedition til Søes til Egnen ved Arta, hvorpaa nogle og tredive Landsbyer toge Partie med Grækerne. Han selv trænger tilligemed Maurocordato og Normann som endnu er i Live, til Lands frem imod Passerne ved Mezzovo i Nærheden af Larissa imedens paa den an gaf den Side Nikekas, som allerede har Thermoplerne i Ryggen og har forenet sig med den tappre Obysseus, søger at opnaae det samme Formaal i hiin Egn at tilveiebringe en Forening af alle Grækernes Stridskræfter, som skulle beløbe sig til meere end 30,000 Mand, hvilke vist, ville formere sig, dersom de kunne vedligeholde de Fordele, som de have erholdet. Albaneserne have allerede forbundet sig med dem, ogsaa Stæderne Arta og Prevefaere indsluttede af Grækerne. - Omer Vrionis Telt og Sølvtøi er bragt til Messolongi, han selv skal nu være indsluttet i den ødelagte Bye Suli hvortil han flygtede fra Vrachori. – Grækenlands indvortes Anliggender begynde nu stedse at komme i bedre Orden og i Napoli di Romania ere Valg collegierne blevne aabnede for at vælge nye Deputerede til Ampikthyonernes Raad i Hellas eller den almindelige Kongres i Grækenland. Den Græske Sag vinder stedse meere Tillid, i London er blevet oprettet et Selskab for at hjelpe dem, i Spidsen for hvilket Lord Erskine og flere Parlamentslemmer staae. En betydelig Pengesum er allerede bleven indsamlet. - Hr. Edmi Blaquiere, som har skrevet en Vog om Spaniens Revolution, er afreist med en af Fyrste Maurocordatos Stabsofficere til Marseille for der at indskibe sig til Messolongi for at aabne en Forbindelse mellem Grækerne og deres Venner i England. - Ogsaa i Paris skeer nu Sammenskud til Grækernes Understøttelse. - Grækerne tilføie Tyrkerne stor Skade ved at spærre al Communication mellem Constantinopel og Ægypten og Kysterne af Lilleasien, da de borttage alle Skibe, som ville begive sig til Constantinopel, eller i det mindste al Tyrkisk Eiendom, paa dem hvorved Grækerne allerede have gjort et stort Bytte, det lader som at Englænderne see igiennem Fingre dermed, det samme berettes fra Smyrna; man er nødt til, skriver man derfra, at sende Varerne over Land, hvilket er yderst besværlig paa denne Aarstid. Paa alle Øerne udruste de Krigskibe med den største Virksomhed, da den nærværende Caperkrig er saa meget fordeelagtig for Grækerne; man bemærker ellers at Grækerne skaane Paschaen af Ægyptens Eiendomme. De have taget en Convoy paa 17 Skibe med Levnetsmidler, som vare bestemte til Candia.